30/01/2013 | Administración LocalMunicipal
Santiago de Compostela
Urbanismo. Sección de Planeamento e Xestión
Edicto de notificación a Dª Luisa Peña de la Negro e a Dª Josefa Isaura Negro Fernández en relación a expediente de orde de execución do inmoble situado na Travesa San Paio de Antealtares nº 12 (DIS/1502/2007)

Instruído expediente de orde de execución á propiedade do inmoble situado na Travesa San Paio de Antealtares nº 12 (DIS/1502/2007) e de acordo co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, procédese a notificar os decretos da concelleira delegada de Urbanismo do 24 de xullo e do 6 de novembro do 2012 mediante a súa publicación no Boletín Oficial da Provincia de A Coruña e no tablón de edictos do Concello de Santiago de Compostela, o que fai público para a coñecemento das interesadas. DECRETO.- Santiago de Compostela, 24 de xullo de 2012. Visto o informe da técnica de administración xeral de data 19.07.2012 e en uso das facultades que me confire a lei 7/85 de 2 de abril reguladora das bases de réxime local e virtude da delegación de competencias do Alcalde de data 12 de xullo de 2011, RESOLVO: PRIMEIRO: REXEITAR as alegacions presentadas por Maria Adelia Gallego Nicasio Butas y Zhang Di Bello Sampaño, contar o decreto da concelleira delegada de Urbanismo de data 06.06.2012, polos motivos expostos nos antecedentes. SEGUNDO: MODIFICAR o sistema de execución pasando ó de EXECUCION SUBSIDIARIA intentando o concello a execución, no inmoble sito na Travesa de San Paio de Antealtares nº12, das obras descritas no informe da arquitecta técnica municipal de data 13.07.2012, consistentes en: · Protección dos testeiros dos muros de pedra da edificación mediante a colocación dun elemento plástico impermeabilizante no testeiro que será recuberto por unha rede de protección que se prolongue a lo menos 1 metro ao longo do muro tanto polo interior como polo exterior e que se fixará nos seus extermos ao muro de pedra pola zonas das xuntas. · Apuntalamento dos elementos estruturais do edificio realizado baixo a dirección facultativa dun arquitecto. · Retirada da totalidade das tellas, vidros, carpinterías, revocos, entaboados e outros elementos que poidan caer á vía pública e ao patio lindeiro. · Limpeza e desescombro da edificación. · Impermeabilización das medianeiras en contacto cos edificios lindeiros. O coste da execución liquidadarese ós propietarios. TERCEIRO: ORDENAR á Brigada municipal de vías e obras que proceda inmediatamente á recolocación do valado delimitando un perímetro de seguridade no espazo fronte á fachada do inmoble sito na Travesa de San Paio de Antealtares nº12, cunha separación mínima de 2 m. CUARTO: ORDENAR á Brigada municipal de vías e obras que proceda á recollida da pedra triangular superior da bufarda do meritado inmoble, que se encontra depositada no servizo de bombeiros, sendo a mesma trasladada á explanada do servizo de vías e obras. O acopio da peza de pedra realizarase apoiándoa sobre uns linstóns de madeira protexéndoa de posible roturas e golpes e no que sexa posible dos axentes atmosféricos. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edificio dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. DECRETO.- Santiago de Compostela, 06 de novembro de 2012. Visto o informe valorativo da arquitecta técnica municipal de data 23.08.2012 e da técnica de administración xeral de data 18.10.2012 e en uso das facultades que me confire a lei 7/85 de 2 de abril reguladora das bases de réxime local e virtude da delegación de competencias do Alcalde de data 12 de xullo de 2011, RESOLVO: ORDENAR a liquidación provisoria da cantidade de 49.941,12 € euros a Dª Cristina Ionela Moraleja Mediano (NIF 35237358-R) en concepto de gastos pola execución subsidiaria polo Concello das obras ordenadas por decreto de data 06.06.2012 e incumprida en prazo polo obrigado/a. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edificio dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. Santiago de Compostela, 22 de xaneiro de 2013 A concelleira delegada de urbanismo María Pardo Valdés